Case ID: 1212386
Sentence 58: Məhkəmə iddia tələbinin əldən çıxmış fayda tələbinə dair hissəsinə münasibət bildirərək qeyd edir ki, cavabdehin iddiaçıdan 2016-cı ildə 1 ədəd 7500 manat dəyərində səpin aqreqatı və 1 ədəd 1000 manat dəyərində kanal açan kənd təsərrüfatı texnikalarını alaraq pulunu vaxtında ödəmədiyindən iddiaçı 8000 manat əldən çıxmış fayda tələb etsə də, məhkəmə həmin texnikaların xarici valyuta ilə alınaraq ölkəyə gətirildiyini və ötən müddət ərzində dolların kursunun 1,05 manatdan 1,70 manata qalxdığını, texnikalarını pulunu vaxtında almadığından əldə edəcəyi gəlirlərin əldən çıxdığını və qeyd olunan hüquq normalarının tələblərini nəzərə alaraq iddia tələbinin həmin hissədə qismən - 2000 manat məbləğində təmin edilməsi əsaslıdır.Məhkəmə iddia tələbinin 500 manat məbləğində maddi ziyan hissəsinə münasibət bildirərək qeyd edir ki, iddiaçı həmin tələbinə dair məhkəməyə əsaslı sübutlar təqdim etməsə də pulunu almaq məqsədi ilə yaşadığı Bakı şəhərindən bir neçə dəfə İsmayıllı rayonun İvanovka kəndinə gəlib getməsi, iddia ərizəsinin hazırlanması və məhkəmə iclaslarına gəlib-getməsi üçün 200 manat məbləğində pul xərcləməsi ağlabatandır.